als_Latn dik_Latn sag_Latn
O shqiptar qorra që shikoni bardhë e zi
Nga Reldar DEDAJ
Personazhi lapidar i Franc Kafkës Gregor Samsa, që pëson metamorfozë e shndërrohet në një insekt gjigand, nuk do të ndihej i huaj në Shqipëri, ku metamorfozat trajtohen si gjë e zakonshme. Konstandini, që ngrihet nga varri, i vdekuri që ngjallet për të mbajtur amanetin, jo rastësisht ndjehet në shtëpi të vet.
Transformimet e ekzagjeruara, më në fund, e paskan truallin e tyre.
Prej kohësh Shqipëria po jeton një botë alternative të ashpër mes asaj që shfaqet në media dhe ngjarjeve që ndodhin në realitet.
Po ndodh e njëjta metamorfozë. Ilir Meta edhe njëherë tjetër bëhet pjesë e video-përgjimeve duke u shndërruar në një nga personazhet më tipik të transformimit të një individi në ngrirje-shkrirje.
Po ashtu si në të gjitha rastet, ai nuk do ketë lidhje me një skenar aq brutal dhe le ta mendosh të dënohet dikush, pikërisht për hir të këtij skenari, qoftë me statusin e trillit, apo të vërtetës. Njerëzit këtë e dinë mjaft mirë dhe asgjë e re nuk do t’i trondiste më tepër, aq sa i ka tronditur kohë më parë.
Me të drejtë, sot asnjë nga ne nuk do ta merrte me mend se çfarë do të kishte pësuar Tom Doshi nëse nuk do dilte kundra kryetarit të qeverisë. E për më tepër, asnjë tjetër nuk do ta imagjinonte faktin se përsëri Ilir Meta është pjesë e këtij skandali, të paktën aq sa thuhet të jetë.
Qëndron dhe një problem tjetër. Të gjitha shpërfytyrimet e mëdha ndodhin edhe në situata të pakuptueshme, madje edhe për vetë porositësin. Nuk lidhen thjesht dhe vetëm me faktin se “gjaksi” ka rënë në një rrugë qorre, pa dritë dhe ku i ka humbur plotësisht busulla e orientimit, dhe si për të legjitimuar këtë theqafje personale, kërkon të gjejë identitetin duke vrarë kundërshtarin.
Në një kohë që Meta po gëzon apogjeun më të madh politik.
Kjo është njëra anë e medaljes, ndërsa ana tjetër, flet për një histori krejt tjetër, që dikush ka mjaft dëshirë ta konsiderojë pjellë e fantazisë, një tjetër, pyet krejt naivisht po pse Toma duhej ta bënte një zgjidhje të tillë? E përkëtej, pyetjet çuditërisht nuk po mbarojnë kurrë.
Është e natyrshme që viktimat të jenë të tronditura, është shqetësuese që ato janë të vetmet që tronditen. Nuk është në pikëpyetje fati i vetëm, në guxojmë ta themi, i qindra personave të tillë. Është në pikëpyetje arsyeja e të qenit dhe qëllimi i fundit i kësaj qeverie, por para së gjithash, vetë thelbi i kësaj shoqërie njerëzore.
Diçka me të vërtetë e dhimbshme po ndodh këtu. Dëshira për të vrarë dikë fiton një qëllim, pothuajse një jetë të saj, krejt papritmas nis të ndërtojë skenarët më ngatrrestar, si për të treguar; është e kotë, mos u lodhni, asgjë nuk keni për të kuptuar. Por ne nuk ndalemi së kërkuari, sapo afrohemi ajo largohet, ndoshta e tillë është krijuar kjo histori. Të mbesë enigmë, pikërisht si të gjitha historitë e mëdha të kësaj bote.
Në një mënyrë a në një tjetër, të gjithë ne jemi në një pasiguri të madhe. Të pasur a të varfër, fshatar apo qytetar, inteligjentë dhe budallenjë, të gjithë i kemi hipur një trapi të brishtë, me rrëzik të mbytemi të gjithë bashkë. Ndërkaq vazhdojmë të shahemi e të heshtim pa u merakosur për detin që po ngrihet lart.
Në këtë turbullirë dhe luftë maskash, politika shqiptare po humb çdo stinë e çdo vit. Shfaqen çdo stinë politikanë me famë dhe pasuri, por, ashtu si në përrallat me kapercim të ylberit, fill pas kapërcimit, pra matanë ylberit, ata s’ishin më njerëz, le më ta mendosh të ishin shqiptar.
One Response to “O shqiptar qorra që shikoni bardhë e zi”
-
NUK JAN SHQIPTARET QORRA O GAZETARUC..POR JE TI QORR…
DHE JO VETEM KAQ…NUK E DI KU E GJEN TI TE DREJTEN TE ARRISH NE KTE PERFUNDIM
ANTISHQIPTAR E ANTIKOMBETAR…APO JE VET I TILL ME SA PO DUKET..
als_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn